Hyvät lasten vanhemmat/huoltajat,

**Pirkanmaan Jätehuolto haastaa päiväkodit, varhaiskasvattajat, kodit ja päiväkoti-ikäiset lapset *Tarkka Porkkana -ruokaetsivä* -kampanjaan mukaan vähentämään syömäkelpoisen ruokajätteen määrää.**

Ruuan ympäristövaikutukset ovat isot ja haluamme kampanjalla kiinnittää huomiota syömäkelpoisen ruuan haaskaamiseen. Emme halua syyllistää tai pakottaa syömään lautasta tyhjäksi, vaan kertoa asiasta kepeästi Tarkka Porkkana -ruokaetsivä -kampanjalla. Samalla kannustamme lapsia ja aikuisia vähentämään ruokahävikin syntymistä, innostamme lapsia tutustumaan monipuolisesti ja positiivisesti erilaisiin, lapsille suositeltaviin ruokiin sekä muistutamme ruoan tärkeydestä hyvinvointimme lähteenä. Aiheesta on hyödyllistä myös keskustella kotona.

**Toimikaa näin:**

* Tutustukaa tähän päiväkodista/perhepäivähoidosta mukaan saamaanne viestiin/ohjeeseen.
* Laittakaa yhdessä lasten kanssa värityskuva esille.
* Tutkikaa kuvaa ja keskustelkaa siitä. (Kampanjan verkkosivuilta aikuiset voivat halutessaan ottaa käyttöön kuvaan liittyvän keskustelua herättävän materiaalin.) https://ekokumppanit.fi/ruokajate/tarkka-porkkana-ruokaetsiva/
* Lapsi saa tarran aina yhdestä **ruokajätettä vähentäneestä teosta tai havainnosta.** Tarroja lapset voivat liimata kuvaan esim. viikon ajan.

**HUOM! Värityskuvan saa tulostettua myös Tarkka Porkkana-ruokaetsivä -kampanjasivuilta osoitteesta** <https://ekokumppanit.fi/ruokajate/tarkka-porkkana-ruokaetsiva/>

Terveisin

Tiina Kuusipalo

Ekokumppanit Oy

tiina.kuusipalo@tampere.fi